Den Vest-Sjællandske Avis, 1817-07-26
Oversigt over Dagens udenlandske Nyheder. Det tydske Forbunds nyeste Forhandlinger have været følgende: i det 40de Møde afgave den Commission, som var nedsat angaaende Barbareskernes Søerøverier sin Betænkning. (Den Kongelige danske Gesandt var een af Commissionens Medlemmer). Betænkningen gik ud paa, at Aarsagen til at Barbareskerne vove sig saa langt frem, maae tilskrives nogle af de europæiske Søemagters alt for store Eftergivenhed. England har vel ikke taalt, at disse Forbrydelser begaaes i Nærheden af dets Kyster, men det er ikke tilstrækkeligt, naar ikke Frankerige, Spanien og Portugal træffe lige saadanne Forholdsregler. Alle europæiske Søemagter maatte forenes om, at erkiende den Grundsætning: at Barbareskerne skulle udenfor det Middellandske Hav forfølges og behandles som Søerøvere; for at bevirke dette, maatte Østerrig og Preussen, som de mægtigste Medlemmer af Forbundet anmodes om at udvirke hos England, at det ogsaa tiltræder denne Grundsætning. Alle Søemagter maatte bevæges til ligeledes at tiltræde samme men Sagens heldige Udfald vil dog fornemmelig beroe paa, at England vil kraftig medvirke dertil. (Barbareskernes Søerøverier er et gammelt Saa paa det europæiske Statslegeme; de udspringe fra de Krige, som Maurerne eller Araberne førte i Middelalderen med de christelige Konger i Spanien; de Arabere som boede paa Nordafrikas Kyster, toge deres Troesforvandtes Partie i Spanien, og udrustede Skibe for at plyndre de spanske Søefarende; disse Plynderier udstrakte de efterhaanden til andre christelige Nationers Skibe; men Søerøveriet blev først til et ordentlig System fra den Tid af, at Brødrene Barbarossa kom til Afrika i Aaret 1504 og Tyrkerne efterhaanden fik Jndpas i disse Kyst lande og reve Regieringen til sig; denne Plage for Europa, som nu har varet over 300 Aar, vil neppe lade sig hæve ved noget andet Middel, end ved eet af de to følgende; enten at den hellige Alliances Medlemmer foreenede sig om, at erobre disse Lande, undertvinge Beboerne, indføre Christendommen deri, og reclamere det romerske Riges gamle Rettigheder derpaa; hvilket Middel var radicalt og det gavnligste for Culturens Udbredelse; eller at de christelige Nationer, som boe ved Middelhavet vilde foreenes om, at give disse Barbarer Begreb om Folkeretten, ved at gjøre dem Giengield og ved at lande paa deres Kyster, udplyndre Byerne, bortføre Jndvaanerne, saalænge indtil de fattede hvad der er Ret og Uret. Alle Efterretninger fra Middelhavet berette at Søerøveriet er der i ligesaa fuld Gang nu som tilforn. – Man yttrer det Haab i Hamborg, at naar Forbundsforsamlingen først har udvirket Søerøveriets Afskaffelse udenfor Middelhavet, at den da ogsaa vil bestræbe sig for, at faae det afskaffet i Middelhavet. Jmidlertid har den preussiske Consul i Marseille Hr. Rouler, melde i et Brev af 23de Juni, at en Coffardie Capitain, som har forladt Algier den 15de Juni har berettet: at Deyen af Algier har udrustet en Fregat paa 44 Kanoner og nogle smaae Kapere som vare afseilede fra Algier Dagen før hans Afreise og som havde bestemt befaling til at krydse i Canalen og Nordsøen paa preussiske og hanseatiske Skibe, private Breve bekræfte denne Efterretning og tilføie, at denne lille Escadre skal anlægge ved Gibraltar for tage Lodser ombord. – J det tydske Forbunds Forsamlings 41de Møde blev Fyrsten af Hessen Hamburg optaget til Medlem Forbundet; dette Huus faaer en Stemme i Plenær Forsamlingen, hvis Stemmers Antal beløber sig til 70.